Bismilahirrohman nirrohim;Assalammu'alaikum Wr. Wb.Bapak-ibu ingkang pantes sinuba ing sagunging pakurmatanPoro rawuh, kakung sumowono putri ingkang sinumbo sinukerto.Sedoyo rencang ingkang tansah kawulo tresnani.Sepindah sedoyo pamuji syukur sumonggo tansah kito haturaken dumateng ngarsanipun Gusti Allah SWT., awit saking sedoyo kanugrahan, arupi kewarasan ugi keslametan, sehinggo kito sedoyo saget makempal wonten ing pelenggahan meniko, kanthi mboten alangan soho rubedo.Kaping kalihipun, sholawat soho salam mboten kesupen sumonggo tansah kito haturaken ugi dumateng junjungan kito, Nabi agung Muhammad SAW., ingkang sampun mbikak jembaripun mergi kesaenan, kanthi cemlorotipun cahyo agami.Mugi-mugi kanthi sholawat puniko, kito sedoyo saget kerasuk umat ingkang dipunparingi syafa’at wonten ing dinten kiamat sakmangke. Amin.Bapak-ibu ingkang pantes sinuba ing sagunging pakurmatanObaing jaman wonten ing dunyo dumugi wekdal sakpuniko, ingkang aran dados jaman globalisasi, nyatanipun sampun ngasilaken kahanan ingkang benten, ing antawisipun jaman rumiyin pra-globalisasi kaliyan jaman sakpuniko.wujudipun arupi owahipun tatanan toto krami ugi pasrawungan utaminipun dumateng kalangan taruno bongso kito.Saget kito persani bilih sak puniko kathah perkawis-perkawis ingkang tebih saking toto aturan: miras, narkoba, pasrawungan ingkang bebas ing antawasipun tiyang kakung lan estri, dumateng toto lampah ingkang mboten sae sanesipun. Pertondo-pertondo puniko anuduhaken bilih wonten satunggaling wucalan agami arupi toto aturan ingkang mboten dipun kawigatosaken, langkung-langkung dipun ugemi.Bapak-ibu ingkang pantes sinuba ing sagunging pakurmatan Kahanan-kahanan ingkang sampun kasebat puniko wau, sejatosipun dipun sebabaken dening media audiovisual utavi televisi, nyoto ageng pengaruhipun wonten ing gesang saben dintenipun. Tontonan ingkang dipun suguhake puniko nyoto –sekedik punopo kathah- paring piwucalan toto lampah ingkang sejatosipun perkawis puniko estu tebih saking piwucalan akhlak agami Islam. Kahanan puniko saget dipun persani saking tontonan ingkang awujud kekerasan, pornografi, pornoaksi ingkang kathah dipun minati dening kadang taruno tinimbang midangetaken piwulangan agami, langkung - langkung nindaaken piwulangan agami puniko ing lebete gesang. Keporo malah kadang taruno puniko wau langkung mituhu dumateng nasehat-nasehat ingkang dipun wedarken saking TV tinimbang nasehat tiyang sepuhipun piyambak.Bapak-ibu ingkang pantes sinuba ing sagunging pakurmatan Sejatosipun kito sedoyo sampun gadhah pepeling bilih wontenipun anak turun ingkang saget ndadosaken fitnah dumateng tiyang sepuhipun piyambak. Gusti Allah ingkang Moho Kuwaos, dawuh wonten ing pustoko suci al_qur’an serat at- Thaghabun ayat 14:Artosipun: “He wong-wong kang podho iman, saktemene ing antarane bojo sira kabeh lan anak turun siro kebeh, ono kang bakal dadi musuh kanggo siro. Mulo podho ngati-ngatiyo siro kabeh tumrap bojo